CELEX: 62010TN0178
Language: mt
Date: 2010-04-21 00:00:00
Title: Kawża T-178/10: Rikors ippreżentat fil- 21 ta’ April 2010 — Spanja vs Il-Kummissjoni

19.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/52
            
         
      Rikors ippreżentat fil-21 ta’ April 2010 — Spanja vs Il-Kummissjoni
      (Kawża T-178/10)
      (2010/C 161/82)
      Lingwa tal-kawża: l-Ispanjol
      
         Partijiet
      
      
         Rikorrent: Ir-Renju ta’ Spanja (rappreżentant: N. Diaz Abad)
      
         Konvenuta: Il-Kummissjoni Ewropea
      
         Talbiet tar-rikorrenti
      
      
                  —
               
               
                  Tannulla d-deċiżjoni tal-Kummissjoni, tat-22 ta’ Frar 2010, li permezz tagħha ġiet deċiża s-sospensjoni ta’ talbiet għall-ħlasijiet interim imressqa minn Spanja bejn is-17 ta’ Novembru u t-30 ta’ Diċembru 2009 u, sussidjarjament, tannulla parzjalment l-imsemmija deċiżjoni fir-rigward tat-talbiet għall-ħlasijiet interim li ġejjin:
                  
                              —
                           
                           
                              2007ES161PO008 Andalucía
                           
                           
                              EUR 94 370 752,75
                           
                        
                              —
                           
                           
                              2007ES161PO008 Andalucía
                           
                           
                              EUR 479 712 483,22
                           
                        
                              —
                           
                           
                              2007ES162PO001 Cantabria
                           
                           
                              EUR 4 697 332,79
                           
                        
                              —
                           
                           
                              2007ES162PO006 Cataluña
                           
                           
                              EUR 15 392 569,98
                           
                        
                              —
                           
                           
                              2007ES162PO008 Aragón
                           
                           
                              EUR 12 451 358,48
                           
                        
            
                  —
               
               
                  tiddikjara li l-Kummissjoni Ewropea kienet obbligata tħallas l-interessi minħabba d-dewmien fil-ħlas effettiv tat-talbiet interim indebitament iffriżati, u
               
            
                  —
               
               
                  tikkundanna lill-Kummissjoni Ewropea għall-ispejjeż.
               
            
         Motivi u argumenti prinċipali
      
      Il-preżenti rikors huwa intiż kontra d-deċiżjoni tal-konvenuta li tinterrompi t-terminu perentorju għall-ħlas fir-rigward ta’ ċerti talbiet għall-ħlasijiet imressqa minn Spanja bejn is-17 ta’ Novembru u t-30 ta’ Diċembru 2009. Din l-interruzzjoni taffettwa għoxrin talba għall-ħlasijiet interim għal ammont totali ta’ EUR 1 890 708 859,51.
      Insostenn tat-talbiet tiegħu r-rikorrent jinvoka l-motivi li ġejjin:
      
                  —
               
               
                  Ksur tal-Artikolu 91(1)(a) tar-Regolament Nru 1083/2006 (1), sa fejn il-Kummissjoni, mingħajr ma pprovdiet rapport ta’ korp ta’ verifika nazzjonali jew Komunitarju li juri li hemm nuqqas sinjifikattiv fil-funzjonament tas-sistemi ta’ ġestjoni u kontroll u mingħajr ma kien jeżisti dan in-nuqqas, interrompiet, permezz tad-deċiżjoni kkontestata, it-terminu perentorju għall-ħlas fir-rigward ta’ ċerti talbiet għall-ħlasijiet imressqa minn Spanja.
               
            
                  —
               
               
                  Ksur tal-istrateġiji ta’ kontroll adottati mill-Kummissjoni minħabba li l-Kummissjoni interrompiet it-terminu perentorju għall-ħlas tal-imsemmija ħlasijiet interim peress li kkunsidrat li n-nuqqas ta’ verifiki tas-sistemi jikkostitwixxi dewmien sinjifikattiv fl-eżekuzzjoni tal-istrateġiji, filwaqt li l-imsemmija strateġiji jagħtu lir-Renju ta’ Spanja sat-30 ta’ Ġunju 2010 sabiex jippreżenta l-imsemmija verifiki.
               
            
                  —
               
               
                  Ksur tal-prinċipju ta’ ċertezza legali, sa fejn id-deċiżjoni kkontestata teżiġi li r-Renju ta’ Spanja jippreżenta l-verifiki tas-sistema iktar kmieni mill-iskeda miftiehma mal-Kummissjoni nnifisha, minkejja li din l-eżiġenza ma kinitx prevedibbli għall-awtoritajiet Spanjoli.
               
            
                  —
               
               
                  Ksur tal-prinċipju ta’ protezzjoni tal-aspettattivi leġittimi, sa fejn l-awtoritajiet nazzjonali aġixxew fid-dawl ta’ skedi ta’ verifika li l-Kummissjoni kienet approvat fl-istrateġiji, skeda li kienet qed tiġi osservata, mingħajr ma kien hemm xi indikazzjoni min-naħa tal-Kummissjoni li hija kienet tissuspetta li kien hemm xi nuqqas fis-sistema ta’ ġestjoni u kontroll.
               
            
                  —
               
               
                  Ksur tal-prinċipju ta’ proporzjonalità, sa fejn il-miżura adottata mill-Kummissjoni hija sproporzjonata u tmur kontra ġestjoni finanzjarja effikaċi u sa fejn jeżistu strumenti ġuridiċi oħra li huma inqas onerużi sabiex jintlaħaq l-istess għan.
                  Sussidjarjament, ir-rikorrent jitlob li d-deċiżjoni kkontestata tiġi annullata parzjalment minħabba ksur tal-Artikoluż 87(2) tar-Regolament Nru 1083/2006, sa fejn il-ħlas tat-talbiet għall-ħlas inkwistjoni ma sarx fit-terminu ta’ xahrejn mill-preżentazzjoni tat-talba.
               
            Fl-aħħar nett, ir-Renju ta’ Spanja jitlob il-ħlas ta’ interessi moratorji skont l-Artikolu 87(2) tar-Regolament tal-Kummissjoni Nru 1083/2006, l-Artikolu 83 tar-Regolament tal-Kummissjoni Nru 1605/2002 (2) u l-Artikolu 106(5) tar-Regolament tal-Kummissjoni Nru 2342/2002 (3).
      
         (1)  Regolament tal-Kunsill (KE) Nru 1083/2006, tal-11 ta’ Lulju 2006, li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni u li jħassar ir-Regolament (KE) Nru 1260/1999 (ĠU L 210, p. 25).
      
         (2)  Regolament tal-Kunsill (KE, EURATOM) Nru 1605/25, tal-25 ta’ Gunju 2002, rigward ir-Regolament Finanazjarju applikabbli ghall-bagit generali tal-Komunitajiet Ewropej (ĠU Edizzjoni Speċjali bil-Malti, Kapitolu 1, Volum 4, p. 74).
      
         (3)  Regolament tal-Kummissjoni (KE, EURATOM) Nru 2342/2002, tat-23 ta’ Diċembru 2002, li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolamenti Finanzjaru li jgħodd għall-baġit ġenerali tal-Komunitajiet Ewropej (ĠU Edizzjoni Speċjali bil-Malti, Kapitolu 1, Volum 4, p. 145).